****

Ministrstvo za javno upravo

EVALVACIJA UKREPA IZ ENOTNE ZBIRKE UKREPOV

**Uvedba brezplačne vozovnice za upokojence**

**Oktober 2022**

|  |  |
| --- | --- |
| Organizacija: | Ministrstvo za javno upravo |
| Datum kreiranja: | 15. 12. 2021 |
| Datum zadnje spremembe: | 16. 11. 2022 |
| Status dokumenta: | Končno poročilo |
| Avtor dokumenta: | Ministrstvo za javno upravo, Direktorat za kakovost, Sektor za kakovost predpisov in javne uprave |

**Kazalo vsebine**

[ZBIRNI POVZETEK POROČILA 4](#_Toc116292549)

[1 UVODNA POJASNILA 5](#_Toc116292550)

[1.1 Namen, cilji evalvacije 5](#_Toc116292551)

[2 IZHODIŠČA 5](#_Toc116292552)

[2.1 Osnovni pojmi 5](#_Toc116292553)

[2.2 Opredelitev konteksta 6](#_Toc116292554)

[2.3 Upravičenci do brezplačne vozovnice 7](#_Toc116292555)

[2.4 Postopek pridobitve brezplačne vozovnice 7](#_Toc116292556)

[3 UPORABLJENA METODOLOGIJA 8](#_Toc116292557)

[4 OPREDELITEV ZAKONODAJE, OBVEZNOSTI, POPULACIJE IN FREKVENCE 10](#_Toc116292558)

[Korak 1: Opredelitev zakonodaje 10](#_Toc116292559)

[Korak 2: Določitev obveznosti 10](#_Toc116292560)

[Korak 3: Določitev administrativnih aktivnosti 11](#_Toc116292561)

[4.1 Korak 4: Populacija in njena segmentacija 12](#_Toc116292562)

[4.2 Korak 5: Določitev frekvence administrativnih aktivnosti pred in po spremembah 12](#_Toc116292563)

[5 OPREDELITEV ELEMENTOV ZA IZRAČUN 13](#_Toc116292564)

[5.1 Korak 1: Določitev stroškovnih parametrov 13](#_Toc116292565)

[5.2 Korak 2: Določitev vira podatkov 13](#_Toc116292566)

[6 IZRAČUN IN OCENA UČINKOV UKREPA 14](#_Toc116292567)

[6.1 Opredelitev koncepta izračuna stroškov prevozov pred implementacija ukrepa 14](#_Toc116292568)

[6.2 Izračun in ocena učinka ukrepa 16](#_Toc116292569)

[7 Zaključek 21](#_Toc116292570)

K**azalo tabel**

[Tabela št. 1: Obveznost in administrativne aktivnosti – fiizična oddaja vloge 11](#_Toc117067292)

[Tabela št. 2: Oveznosti in administrativne aktivnosti – elektronska oddaja vloge 11](#_Toc117067293)

[Tabela št. 3: Obveznosti in administrativne aktivnosti – oddaja vloge po pošti 12](#_Toc117067294)

[Tabela št. 4: Določitev populacije 12](#_Toc117067295)

[Tabela št. 5: Opredelitev stroškov opredeljenih na podlagi Metodologije EMMS 13](#_Toc117067296)

[Tabela št. 6: Cena vozovnic za avtobusni potniški promet 14](#_Toc117067297)

[Tabela št. 7: Cena vozovnic - Železniški potniški promet 15](#_Toc117067298)

[Tabela št. 8: Izračun ocene stroškov za nakup vozovnic za avtobus in vlak na celotno populacijo 15](#_Toc117067299)

[Tabela št. 9: Izračun stroškov za nakup letne vozovnice Zlatka na ocenjeno populacijo 15](#_Toc117067300)

[Tabela št. 10: Izračun administrativnih stroškov po implementaciji ukrepa 17](#_Toc117067301)

[Tabela št. 11: Prikaz administrativnih stroškov na deležnika 18](#_Toc117067302)

[Tabela št. 12: Prikaz administrativnih stroškov v postopku podaljšanja vozovnice 19](#_Toc117067303)

[Tabela št. 13: Prikaz skupnih prihrankov 20](#_Toc117067304)

# ZBIRNI POVZETEK POROČILA

**koga vplivajSsku**

**SKUPNI PRIHRANKI**

|  |  |  |  |  |  |
| --- | --- | --- | --- | --- | --- |
| **Scenarij** | **Administrativni stroški pred implementacijo ukrepa** | **Stroški nakupa vozovnic pred implementacijo ukrepa** | **Administrativni stroški po implementaciji ukrepa** | **Skupni prihranki po implementaciji ukrepa** | |
| **Scenarij 1**: nakup 8 vozovnic na leto | **0,00 €** | **28.410.736,80 €** | **2.099.078,78 €** | **26.311.658,02 €** | |
| **Scenarij 2:**  nakup letne vozovnice Zlatka | **0,00 €** | **35.592.661,00 €** | **2.099.078,78 €** | **33.493.582,22 €** | |
| **Na koga vplivajo spremembe?** | | | | |
| Na upravičence brezplačne vozovnice:   * Upokojenci; * starejši od 65 let; * vojni veterani; * invalidi z evropsko kartico ugodnosti za invalide. | | | | |
| **Kaj bo doseženo s spremembami?** | | | | |
| * povečanje možnosti samostojnega življenja in ohranjanja socialnih stikov in potovanj; * varna in brezplačna mobilnost po vsej Sloveniji; * multiplikativni učinki, ki jih ukrep ima na izvajanje koncepta trajnostne mobilnosti (zmanjšanje izpustov CO2); * manj prometa na cestah, prihranek časa uporabnikov zaradi optimizacije prevoza. | | | | |

# UVODNA POJASNILA

## Namen, cilji evalvacije

Namen evalvacijskega poročila je prikazati stanje administrativnih obveznosti pred in po implementaciji ukrepa. Pri tem je ključna stvar ugotoviti ali so novo nastale administrativne obveznosti in posledično administrativni stroški upravičeni. Cilj evalvacije je bil opraviti analizo dejanskega stanja, ter v nadaljevanju prikazati oceno administrativnih razbremenitev za glavnega deležnika v procesu pridobitve pravice do brezplačne vozovnice. Iz tega razloga je bila evalvacija in ocena učinkov osredotočena predvsem na izračun prihrankov upravičencev do brezplačne vozovnice.

Cilj evalvacijskega poročila je oceniti kvantitativne in kvalitativne učinke pri uvedbi brezplačne vozovnice za upokojence.

# IZHODIŠČA

## Osnovni pojmi

* **Vlagatelj ali vlagateljica** je upokojenec, starejši od 65 let, vojni veteran in imetniki evropske kartice ugodnosti za invalide. Pri vseh je pogoj, da nimajo sklenjenega delovnega razmerja in prijavljene dejavnosti, kot so denimo samostojni podjetniki. Za pridobitev pravice do subvencioniranega prevoza izpolni posebno vlogo za izdajo subvencionirane vozovnice za brezplačni prevoz.
* **Brezplačna vozovnica** javnega medkrajevnega potniškega prometa je enotna vozovnica Integriranega javnega potniškega prometa, ki se lahko uporablja v medkrajevnem avtobusnem in železniškem prometu po vsej državi.in v mestnem prometu v Ljubljani, Mariboru, Kopru, Kranju, Novemu mestu, Jesenicah, Celju in Krškem,
* **Enotna vozovnica** je izkazni dokument, ki ga izda organ JPP v elektronski ali listinski obliki in je lahko prenosljiv (ne imenska enotna vozovnica) ali neprenosljiv (imenska enotna vozovnica), na podlagi katerega imetnik uveljavlja pravico do sklenitve pogodbe o prevozu potnikov s katerim koli prevoznikom, vključenim v sistem enotne vozovnice, v okviru časovne veljavnosti enotne vozovnice.
* **Sistem enotne vozovnice** pomeni sistem izdaje, prodaje in uporabe enotne vozovnice in poravnave prevoznin na podlagi validacij, ki ga upravlja organ JPP, ki uporabnikom in izvajalcem javnega potniškega prometa omogoča sklenitev pogodbe o prevozu v različnih vrstah prometa ter finančne poravnave med izvajalci prevozov.
* **Validacija** pomeni registracijo vsakokratne uporabe enotne vozovnice, ki jo potnik izvede na validacijski napravi pred vstopom v vozilo ali ob vstopu vanj ali pri sprevodniku in s čimer je sklenjena pogodba o prevozu potnikov za posamezno vožnjo v okviru izbranega itinerarja ali voznega reda, kakor določa zakon, ki ureja izvajanje prevoznih storitev v železniškem prometu, in v skladu s pogoji izdane enotne vozovnice.
* **Javni prevoz** je prevoz, ki je pod enakimi pogoji dostopen vsem uporabnikom ali uporabnicam (v nadaljnjem besedilu: uporabnik) prevoznih storitev in se izvaja v komercialne namene.
* **IJPP** je projekt integriranega javnega potniškega prometa Ministrstva za infrastrukturo.
* **Kartica IJPP** je elektronska čip kartica, ki omogoča uporabo enotne IJPP vozovnice.
* **Enotna subvencionirana IJPP** vozovnica je za upravičence iz 114.b člena Zakona o prevozih v cestnem prometu, pravica do subvencioniranega prevoza v okviru enotne IJPP vozovnice. Vključuje prevoz v javnem linijskem prevozu potnikov v cestnem in železniškem prometu ter prevoz v mestnem linijskem prevozu potnikov.

## Opredelitev konteksta

Upokojenci sodijo med ranljive skupine udeležencev v prometu in so edina družbena skupina, ki doslej pri uporabi medkrajevnega javnega potniškega prometa ni imela ugodnosti, medtem ko že vrsto let imajo subvencionirane prevoze dijaki in študenti, zaposleni pa prejemajo tudi nadomestilo za prevoz na delo. Njihova gibljivost v javnem prometu je pomembna za kakovost njihovega življenja. Razvoj prometa mora omogočati gibljivost in udeležbo starejših ljudi v njem. Visoke zahteve glede varnosti, udobnosti in še posebej dostopnosti, ki jih ta populacija ima, narekujejo posebno skrb in pozornost pri spodbujanju uporabe javnih prevoznih sredstev tako v cestnem, železniškem kot tudi v mestnem prometu. Pri načrtovanju in konstruiranju prevoznih sredstev in spremljajoče infrastrukture je treba upoštevati različne potrebe starejših oseb, ki morajo imeti enakovredne možnosti uporabe prevoznih sredstev[[1]](#footnote-1).

Ministrstvo za infrastrukturo je julija 2020 za upokojence uvedlo brezplačno IJPP vozovnico, ki v medkrajevnem avtobusnem in železniškem prometu velja na celotnem območju Republike Slovenije, z namenom omogočiti večjo mobilnost upokojencev, ne da bi se to poznalo pri njihovih pokojninah. Z brezplačno vozovnico upokojenci lahko neomejeno in varno potujejo z javnim potniškim prometom. Cilj je zagotovitev nihove mobilnosti, povečanje možnosti samostojnega življenja in ohranjanja socialnih stikov in potovanj.

## Upravičenci do brezplačne vozovnice

Do brezplačne vozovnice javnega medkrajevnega potniškega prometa so upravičeni:

* Upokojenci;
* starejši od 65 let;
* vojni veterani;
* invalidi z evropsko kartico ugodnosti za invalide.

Pri vseh upravičencih je pogoj, da nimajo sklenjenega delovnega razmerja, prijavljene dejavnosti, kot so denimo samostojni podjetniki.

## Postopek pridobitve brezplačne vozovnice

### Vložitev vloge za pridobitev vozovnice

S 1. julijem 2020 je za upokojence začela veljati brezplačna vozovnica za prevoze v medkrajevnem javnem potniškem prometu, z veljavnostjoa enega leta od začetka meseca, v katerem je bila vozovnica izdana.

**Kako so vlagatelji pridobili brezplačno IJPP vozovnico?**

1. Upravičenci izpolnijo predpisano Vlogo za izdajo subvencionirane vozovnice za brezplačni prevoz, ki je objavljena na spletni strani Ministrstva za infrastrukturo, ali pa na prodajnih mestih Integriranega javnega potniškega prometa (IJPP), torej na avtobusnih in železniških postajah.
2. Možnosti posredovanja izpolnjenih vlog :

* oddaja vloge fizično na prodajnih mestih, kjer je potrebno predložiti osebni dokument, izkaznico vojnega veterana oziroma evropsko kartico ugodnosti za invalide.
* Pošiljanje vloge po navadni pošti na naslov: Ministrstvo za infrastrukturo, Langusova ulica 4, 1535 Ljubljana, s pripisom »bezplačna vozovnica Slovenija.
* Posredovanje vloge po elektronski pošti na elektronski naslov mzi.dtmpp@gov.si. V zadevo e-pošte se označi »brezplačna vozovnica Slovenija«. V teh dveh primerih ni treba priložiti nobenih drugih dokazil ali dokumentov.

1. Upravičenci, ki so vlogo oddali fizično, dobijo enotno vozovnico IJPP na enem od prodajnih mestih.
2. Upravičenci, ki so vlogo oddali po navadni ali po elektronski pošti, kartico prejmejo po pošti po povzetju.

### Podaljšanje veljavnosti vozovnice

V letih 2021 in 2022 je Ministrstvo za infrastrukturo sprejelo Sklep o avtomatskem podaljšanju veljavnosti brezplačnih subvencioniranih vozovnic za upokojence. Razlog je v tem, da zaradi Covida 19 imetniki vozovnice niso mogli koristiti javnega prevoza oziroma so ga lahko koristili v manjšem obsegu. Veljavnost brezplačne vozovnice se je tako podaljšala še za eno leto glede na datum izdaje vozovnice.

Postopek podaljšanja vozovnice se avtomatsko izvede v sistemu IJPP (Integriran javni potniški promet) in je za upravičence brezplačen. To pomeni, da se vozovnice samodejno podaljšajo pri prvem stiku z IJPP sistemom - na avtobusu, vlaku ali na prodajnih mestih IJPP.

# UPORABLJENA METODOLOGIJA

Postopek izračuna ter ocena administrativnih stroškov in bremen je bila izvedena na podlagi Enotne metodologije za merjenje stroškov, ki jih zakonodaja povzroča subjektom (EMMS), ki je nastala na podlagi Enotne metodologije za merjenje administrativnih stroškov, in je bila privzeta in prilagojena na podlagi mednarodne metodologije »Standard Cost Model: Measuring and Reducing Administrative Burdens for Businesses«, »Standard Cost Model for Citizens: User`s Guide for Measuring Administrative Burdens for Citizens«, potrdila pa jo je tudi Vlada Republike Slovenije, in sicer 7. maja 2009.

Ključni pristop vrednotenja evalvacije je kvantitativna metoda za ocenjevanje in prikaz stroškovnega ter ekonomskega vidika vrednotenja. Delno je zajeta tudi kvalitativna metoda vrednotenja, ki se navezuje na kvantitativno metodo vrednotenja v povezavi s prikazom poenostavitev in razbremenitev deležnikov v samem procesu dela.

Slika št. 1: Posamezne vrste stroškov predpisa

Metodologija EMMS opredeljuje različne vrste stroškov in sicer:

1. **Neposredne finančne stroške** (direct financial costs), ki so rezultat konkretne in neposredne obveznosti prenosa denarja vladi ali pristojnemu organu. Ti stroški niso povezani s potrebo po informaciji s strani vlade. Primeri neposrednih finančnih stroškov so davki, prispevki in globe.
2. **Posredne finančne stroške** (compliance costs), ki so rezultat posredne obveznosti, ki jih zakonodaja določa subjektom. Razdelimo jih na dejanske posredne stroške in administrativne stroške.

* Dejanski posredni stroški (compliance costs), ki nastanejo, če predpis določa obvezen nakup nekega blaga zato, da so izpolnjeni pogoji predpisanih norm, ki jih določajo predpisi (npr. določena oprema, določen prostor, aparatura ipd.). So lahko enkratni (ko se opravi nakup), lahko pa se poleg enkratnega stroška pojavljajo tudi stroški vzdrževanja tega blaga, ki so stalni (npr. nakup filtra, ki ga določajo okoljski predpisi je enkratni strošek, saj se filtri ponavadi menjajo in ne vzdržujejo; po drugi strani pa oprema lahko zahteva stalno vzdrževanje oziroma servis na določeno obdobje).
* Administrativni stroški so stroški administrativnih aktivnosti, ki jih mora opraviti podjetje, posameznik ali druga organizacija, za zagotovitev potrebnih informacij (IO), ki jih zahteva zakonodaja ali drugi predpisi. Tako opredeljeni stroški vključujejo poleg administrativnih bremen tudi stroške, ki bi jih imela podjetja ne glede na predpis. Celotni administrativni stroški so seštevek naslednjih stroškov posamezne administrativne aktivnosti:
* porabe časa za določeno aktivnost (ovrednoteno s plačilom za porabljen čas),
* izdatkov, ki so materialni stroški vezani na določeno aktivnost (npr. kopiranje, poštnina, obrazci, kuverte, programska oprema ipd.),
* možnih zunanjih stroškov (npr. stroški svetovalcev, stroški pridobivanja certifikata s strani zunanjega izvajalca ipd.).

# OPREDELITEV ZAKONODAJE, OBVEZNOSTI, POPULACIJE IN FREKVENCE

## Korak 1: Opredelitev zakonodaje

|  |  |
| --- | --- |
| **Naslov:** | **Zakon o spremembah in dopolnitvah Zakona o prevozih v cestnem prometu – ZPCP-2G Zakon o prevozih v cestnem prometu**  (**Uradni list RS, št. 67/19 z dne 8. 11. 2019)[[2]](#footnote-2)** |
| **EVA:** | 2019-2430-0043 |
| **EPA:** | 758-VIII |
| **SOP:** | 2019-01-2937 |
| **Naslov - ang.:** | Road Transport Act |
| **Organ sprejema:** | [Državni zbor RS](http://www.dz-rs.si/) |
| **Datum sprejema:** | 29. 10. 2019 |
| **Datum objave:** | 08. 11. 2019 |
| **Datum začetka veljavnosti:** | 23. 11. 2019 |

|  |  |
| --- | --- |
| **Naslov:** | **Pravilnik o dopolnitvah Pravilnika o izvajanju subvencioniranega prevoza**  (Uradni list RS, št. 7/20, 89/20, 133/21 in 140/21) |
| **EVA:** | 2020-2430-0007 |
| **SOP:** | 2020-01-01662 |
| **Naslov - ang.:** | Rules on the provision of subsidised transport |
| **Datum sprejema:** | 29. 1. 2020 |
| **Datum objave:** | 31. 1. 2020 |
| **Datum začetka veljavnosti:** | 1.2. 2020 |

## Korak 2: Določitev obveznosti

Pri obveznostih gre za posredovanje informacij ali podatkov, ki izhajajo iz predpisa pred implementacijo in po implementaciji ukrepa. Obveznosti, ki so opredeljene v evalvacijskem poročilu in jih je potrebno upoštevati pri izračunu administrativnih bremen in stroškov, se delijo naprej na administrativne aktivnosti (npr. vodenje evidenc, poročanje, izobraževanje, ipd.). Med obveznosti se ne upoštevajo mejne obveznosti, kot je na primer pravica do pritožbe, saj ne gre za obveznost, ki je nujna, čeprav jo predpis omogoča. Pri izračunu administrativnih bremen in stroškov so se določile obveznosti, ki jih imajo posamezni deležniki pred in po implementaciji ukrepa.

Deležniki za posamezne obveznosti v evalvaciji so upokojenci, katerim je omogočena izdaja brezplačne enotna vozovnice integriranega javnega potniškega prometa, ki se lahko uporablja v medkrajevnem avtobusnem in železniškem prometu po vsej državi.

## Korak 3: Določitev administrativnih aktivnosti

Administrativna aktivnost je aktivnost, ki je potrebna za izvedbo posamezne obveznosti (npr. seznanitev z informacijsko obveznostjo, priprava poročil, kopiranje, pošiljanje, pridobivanje dokazil, ipd.). Model za merjenje administrativnih stroškov ovrednoti administrativne stroške s pomočjo merjenja porabe sredstev za posamezno aktivnost.

Enačba za izračun administrativnih stroškov posamezne aktivnosti:

**administrativni strošek = cena x količina**

**količina = populacija x frekvenca**

**cena = porabljen čas v urah x (bruto bruto plača/uro) + izdatki + zunanji stroški**

V nadaljevanju so navedene vse administrativne aktivnosti znotraj posameznih obveznosti, ki nastajajo v postopku pridobitve brezplačne vozovnice:

Tabela št. 1: Obveznost in administrativne aktivnosti – fiizična oddaja vloge

|  |  |  |  |
| --- | --- | --- | --- |
| **Informacijska obveznost** | | **Aktivnosti** | **Opis administrativne aktivnosti** |
| **IO – 1** | **Fizična oddaja vloge na prodajnih mestih za pridobitev vozovnice** | **AA 1.1** | Izpolnitev vloge |
| **AA 1.2** | Priložitev dokazila |
| **AA 1.3** | Oddaja vloge |
| **AA 1.4** | Prevzem vozovnice |

Tabela št. 2: Oveznosti in administrativne aktivnosti – elektronska oddaja vloge

|  |  |  |  |
| --- | --- | --- | --- |
| **Informacijska obveznost** | | **Aktivnosti** | **Opis administrativne aktivnosti** |
| **IO – 2** | **Elekronska oddaja vloge za pridobitev vozovnice** | **AA 1.1** | Izpolnitev vloge |
| **AA 1.2** | Posredovanje vloge |
| **AA 1.3** | Prevzem vozovnice po pošti ali na prodajnih mestih prevoznikov |

Tabela št. 3: Obveznosti in administrativne aktivnosti – oddaja vloge po pošti

|  |  |  |  |
| --- | --- | --- | --- |
| **Informacijska obveznost** | | **Aktivnosti** | **Opis administrativne aktivnosti** |
|  | |
| **IO – 3** | **Oddaja vloge po pošti za pridobitev vozovnice** | **AA 3.1** | Tiskanje vloge |
| **AA 3.2** | Izpolnitev vloge |
| **AA 3.3** | Oddaja vloge po pošti |
| **AA 3.4** | Prevzem vozovnice po pošti ali na prodajnih mestih prevoznikov |

## Korak 4: Populacija in njena segmentacija

Populacijo pri določenih aktivnostih, ki jih imajo deležniki, predstavljajo:

* število izdanih brezplačnih vozovnic.

Pri opredelitvi populacije za izračun administrativnih stroškov za pridobitev brezplačne vozovnice, smo izhajali iz števila izdanih vozovnic za obdobje od 26. 6. 2020 do 30. 9. 2021. Informacije glede populacije smo prejeli od Ministrstva za infrastrukturo. Zaradi lažje ponazoritve dejanskih in potencionalnih administrativnih razbremenitev deležnikov je bila uporabljena enaka populacija pred in po implementaciji ukrepa.

Tabela št. 4: Določitev populacije

|  |  |  |  |
| --- | --- | --- | --- |
| Informacijske obveznosti | Administrativne aktivnosti | Populacija | Opis populacije |
| IO | **AA vse** | 198.399 | Število uporabnikov brezplačnih vozovnic |

## Korak 5: Določitev frekvence administrativnih aktivnosti pred in po spremembah

Namen tega koraka je opredelitev pogostosti izvajanja posamezne aktivnosti. Frekvenca nam pove, kolikokrat na leto se posamezna administrativna aktivnost izvaja. Glede na omenjene administrativne aktivnosti je frekvenca izvedbe vseh aktivnosti enaka 1, saj gre za enkratno aktivnost.

# OPREDELITEV ELEMENTOV ZA IZRAČUN

## Korak 1: Določitev stroškovnih parametrov

Stroškovni parametri so določeni na podlagi Metodologije EMMS, ki jih zakonodaja povzroča subjektom, ter parametrov, ki se uporabljajo za izračun administrativnih stroškov.

Tabela št. 5: Opredelitev stroškov opredeljenih na podlagi Metodologije EMMS

|  |  |
| --- | --- |
| **Vrsta stroška** | **Znesek** |
| Urna postavka za državljana bruto bruto plača VRS | 6,98 € |
| Črno belo tiskanje A4 format (na enoto) | 0,06 € |
| A4 format/list | 0,02 € |
| Kuverta amerikanka brez okenca z DDV | 0,009€ |
| Navadno pismo do 50 g(znamka s črkovno oznako B) z DDV | 0,96 € |

## Korak 2: Določitev vira podatkov

Vire podatkov za oceno administrativnih stroškov ločimo na:

* vire za oceno potrebnega časa in izdatkov za opravljanje določenih aktivnosti;
* vire za oceno velikosti populacije.

Pri določitvi potrebnega časa in morebitnih izdatkov so bili podatki pridobljeni na podlagi strokovne ocene glede na deležnike, ki izvajajo posamezno aktivnost in sicer s strani Ministrstva za infrastrukturo.

# IZRAČUN IN OCENA UČINKOV UKREPA

## Opredelitev koncepta izračuna stroškov prevozov pred implementacijo ukrepa

Pred implementacijo ukrepa ni bilo nobenih administrativnih obveznosti, saj upokojenci niso imeli doslej brezplačnih vozovnic in so se slednje pojavile po implementaciji ukrepa, ki so bile del postopka pridobitve vozovnice do brezplačnega prevoza.

Zaradi lažje ponazoritve dejanskih in potencialnih stroškov smo se odlločili za prikaz razčlenitve dveh scenarijev, pri katerih smo predpostavljali stroške deležnikov, ki so jih imeli pred implemetacijo ukrepa. Pri tem je bila zaradi zaradi lažjega izračuna potencialnega učinka uporabljena enaka populacijo pred in po implemetaciji ukrepa. Gre namreč za izračun prihrankov na letni ravni.

**Scenarij 1** prikazuje oceno predvidenih strošov nakupa vozovnic za medkrajevne prevoze z avtobusom in z vlakom po Sloveniji. Predpostavljamo, da so upokojenci letno potovali po Sloveniji z avtobusom 4 krat in prav tako 4 krat z vlakom.

**Scenarij 2** prikazuje oceno predvidenih stroškov za nakup celoletne vozovnice Zlatka. Slovenske železnice so namreč že leta 2018 ponudile upokojencem in starejšim nad 65 let, nakup letne vozovnice Zlatka za neomejeno število potovanj z vlakom po vseh relacijah po Sloveniji. Cena takratne letne vozovnice je bila 299 eurov.

Zaradi lažjega izračuna prihranka pri uvedbi ukrepa smo predpostavljali, da 60 % vseh upokojencev za prevoze uporablja vlak.

### Scenarij 1: Ocena za nakup 8 vozovnic v medkrajevnem potniškem prometu

Tabela št. 6: Cena vozovnic za avtobusni potniški promet

|  |  |
| --- | --- |
| **Smeri** | **Cena vozovnice v eur[[3]](#footnote-3)** |
| Ljubljana – Celje- Ljubljana | 15,00 € |
| Ljubljana – Novo mesto - Ljubljana | 15,40 € |
| Ljubljana – Maribor- Ljubljana | 22,80 € |
| Ljubljana – Koper - Ljubljana | 26,00 € |
| **Skupaj** | **79,20** € |

Tabela št. 7: Cena vozovnic - Železniški potniški promet

|  |  |
| --- | --- |
| **Smeri** | **Cena vozovnice v eur[[4]](#footnote-4)** |

|  |  |  |
| --- | --- | --- |
| Ljubljana – Celje - Ljubljana |  | 14,00 € |
| Ljubljana – Jesenice - Ljubljana |  | 11,60 € |
| Ljubljana – Maribor - Ljubljana |  | 19,20 € |
| Ljubljana – Koper - Ljubljana |  | 19,20 € |
| **Skupaj** |  | **64,00 €** |

|  |  |  |
| --- | --- | --- |
| **Skupni stroški nakupa vozovnic za avtobus in vlak** | **143,20** € | **Cena vozovnice eur** |

Tabela št. 8: Izračun ocene stroškov za nakup vozovnic za avtobus in vlak na celotno populacijo

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Ocena stroškov nakupa vozovnic – avtobus in vlak** | | | |  | I |  |
| Obveznost |  | Populacija | Frekvenca |  | Strošek nakupa vozonic | |
| Nakup posamezne vozovnice |  | **198.399** | **8** |  | **28.410.736,80 €** | |

### Scenarij 2: Ocena predvidenih stroškov za nakup letne vozovnice Zlatka

Tabela št. 9: Izračun stroškov za nakup letne vozovnice Zlatka na ocenjeno populacijo

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Stroški nakupa letne vozovnice Zlatka** | | | |  | I |  |
| Obveznost |  | Populacija 60% | Frekvenca | Cena letne vozovnice Zlatka | Strošek nakupa vozovnic | |
| Nakup letne vozovnice Zlatka |  | **119.039** | **1** | **299,00 €** | **35.592.661 €** | |

## Izračun in ocena učinka ukrepa

Postopek ocene učinkov temelji na izračunih administrativnih stroškov in stroškov posamezne aktivnosti časa, ki jih opravijo deležniki v postopku uvedbe ukrepa.

Za prikaz stroškov pred ukrepom smo predpostavljali posamezne aktivnosti deležnikov, ki so temeljile na oceni predvidenih stroškov pri izvedbi nakupa vozovnic, ki znašajo v prvem scenariju **28.410.736,80 €** in v drugem scenariju **35.592.661 €.**

Izračun učinka je narejen na prikazu ocene stanja administrativnih stroškov pred in po izvedbi ukrepa. Pred implementacijo ukrepa, torej pred uvedbo brezplačne vozovnice, ni bilo administrativnih obveznosti, ki pa so se pojavile šele kasneje. Izračun razlike je narejen na podlagi prikaza stanja pred uvedbo spremembe, in sicer na podlagi dveh možnih scenarijev za nakup vozovnic in administrativnih obveznosti ter stroškov izvedenih v implementaciji ukrepa.

Pri izračunu ocene administrativnega bremena smo se osredotočili na ovrednotenje časa, ki ga posamezni deležniki potrebujejo za realizacijo administrativne aktivnosti.

V tabeli št. 10 je predstavljen prikaz administrativnih obveznosti, ki jih je imela celotna populacija v procesu pridobitve brezplačne vozovnice in enako ugotovljene obveznosti za posamezno osebo v tabeli št. 11. Pri tem smo ocenili, da so najvišji administrativni stroški nastali pri fizični pridobitvi vozovnice na prodajnih mestih prevoznikov, saj predstavlja visok administrativni strošek porabljen za čas, namenjen za pot na prodajna mesta.

Pri izvedbi elektronske oddaje vloge za pridobitev vozovnice in posledično prevzema vozovnice po pošti, so deležniki imeli prihranek v času in v izdatkih za poštno storitev, potreben za oddajo vloge po pošti. Prav tako je prihanek v času tudi pri prevzemu vozovnice po pošti. V večini je prevzem vozovnice izveden preko pošte kar na domu. Pri takšnem izračunu prihranka je zanemarljiv izdatek 3 eur za plačilo poštnih storitev za osebni prevzem vozovnice

V tabeli št. 12 so v postopku podaljšanja veljavnosti brezplačne vozovice skupno ocenjeni administrativni stroški znašali **0,00 €**, saj deležniki niso imeli administrativnih obveznosti.

Tabela št. 10: Izračun administrativnih stroškov po implementaciji ukrepa

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Obveznost** | **Aktivnost** | **Populacija (opisno)** | **Populacija (število)** | **Frekvenca** | **Elektronsko izpolnjevanje aktivnosti (da ali ne)** | **Urna postavka** | **Potreben čas** | **izdatki (opisno)** | **izdatki (vrednost z DDV)** | | **Strošek zunanjega izvajalca** | **Količina** | **Cena** | **Admin. strošek** |
|  |
| **pridobitev brezplačne vozovnice na prodajnih mestih prevoznikov** | | | | | | | | | | | | | |  |  |
| FIZIČNA ODDAJA VLOGE | Izpolnitev vloge | število vlog | 162.247 | 1 | NE | 6,98 EUR | 0,08 | 1 tiskanje vloge A4 | 0,06 EUR |  | | 162.247 | 0,62 EUR | 100.333,54 EUR |  |
| Priložitev osebnega dokumenta | število vlog | 162.247 | 1 | NE | 6,98 EUR | 0,02 |  |  |  | | 162.247 | 0,14 EUR | 22.649,68 EUR |  |
| Oddaja vloge | število vlog | 162.247 | 1 | NE | 6,98 EUR | 0,02 |  |  |  | | 162.247 | 0,14 EUR | 22.649,68 EUR |  |
| Prevzem vozovnice | število vozovnic | 162.247 | 1 | NE | 6,98 EUR | 1,00 | plačilo izkaznice | 3,00 EUR |  | | 162.247 | 9,98 EUR | 1.619.225,06 EUR |  |
|  |  |  |  |  |  |  |  |  |  |  | |  |  | **1.764.857,97 EUR** |  |
| **Pridobitev brezplačne vozovnice po elektronski poti** | | | | | | | | | | | | | |  |  |
| ELEKTRONSKA ODDAJA VLOGE | Izpolnitev vloge | število vlog | 28.350 | 1 | DA | 6,98 EUR | 0,08 |  |  |  | | 28.350 | 0,56 EUR | 15.830,64 EUR |  |
| Posredovanje vloge | število vlog | 28.350 | 1 | DA | 6,98 EUR | 0.02 |  |  |  | | 28.350 | 0,14 EUR | 3.957,66 EUR |  |
| Prevzem vozovnice po povzetju preko pošte | število vozovnic | 14.175 | 1 | DA | 6,98 EUR | 0,30 |  | 3,00 EUR | 3,00 EUR | | 14.175 | 8,09 EUR | 114.732,45 EUR |  |
| Prevzem vozovnice na prodajnih mestih prevoznikov | število vozovnic | 14.175 | 1 | DA | 6,98 EUR | 1,00 |  | 3,00 EUR |  | | 14.175 | 9,98 EUR | 141.466,50 EUR |  |
|  |  |  |  |  |  |  |  |  |  |  | |  |  | **275.987,25 EUR** |  |
| **Pridobitev brezplačne vozovnice po navadni pošti** | | | | | | | | | | | | | |  |  |
| PO POŠTI ODDANA VLOGA | Tiskanje vloge | število vlog | 3.866 | 1 | NE | 6,98 EUR | 0,02 | 1 tiskanje A4 (vloga) | 0,06 EUR |  | | 3.866 | 0,20 EUR | 771,65 EUR |  |
| Izpolnitev vloge | število vlog | 3.866 | 1 | NE | 6,98 EUR | 0,08 |  | 0,08 EUR |  | | 3.866 | 0,64 EUR | 2.468,05 EUR |  |
| Oddaja vloge po pošti | število vlog | 3.866 | 1 | NE | 6,98 EUR | 0,60 | pismo z znamko |  | 1,00 EUR | | 3.866 | 5,19 EUR | 20.056,81 EUR |  |
| Prevzem vozovnice po povzetju preko pošte | število vozovnic | 1.933 | 1 | NE | 6,98 EUR | 0,30 | plačilo izkaznice in stroški pošte | 3,00 EUR | 3,00 EUR | | 1.933 | 8,09 EUR | 15.645,70 EUR |  |
| Prevzem vozovnice na prodajnih mestih prevoznikov | število vozovnic | 1.933 | 1 | NE | 6,98 EUR | 1,00 | plačilo izkaznice | 3,00 EUR |  | | 1.933 | 9,98 EUR | 19.291,34 EUR |  |
|  |  |  |  |  |  |  |  |  |  |  | |  |  | **58.233,56 EUR** |  |
| **Skupaj** | | | | | | | | | | | | | | **2.099.078,78 EUR** |  |

Tabela št. 11: Prikaz administrativnih stroškov na deležnika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Način oddaje vloge** | **Aktivnost** | **Frekvenca** | **Urna postavka** | **Potreben čas** | **izdatki (opisno)** | **izdatki (vrednost z DDV)** | **Strošek zunanjega izvajalca** | **ADMINISTR. STR.** |
|  |
| **Pridobitev brezplačne vozovnice na prodajnih mestih prevoznikov** | | | | | | | |  |  |
| FIZIČNA ODDAJA VLOGE | Izpolnitev vloge | 1 | 6,98 EUR | 0,08 |  |  | 0,06 EUR | 0,62 EUR |  |
| Priložitev dokumenta | 1 | 6,98 EUR | 0,02 |  |  |  | 0,14 EUR |  |
| Oddaja vloge |  | 6,98 EUR | 0,02 |  |  |  | 0,14 EUR |  |
| prevzem vozovnice | 1 | 6,98 EUR | 1,00 | plačilo izkaznice |  | 3,00 EUR | 9,98 EUR |  |
|  |  |  |  |  |  |  |  | **10,88 EUR** |  |
| **Pridobitev brezplačne vozovnice po elektronski poti** | | | | | | | |  |  |
| ELEKTRONSKA ODDAJA VLOGE | Izpolnitev vloge | 1 | 6,98 EUR | 0,08 |  |  |  | 0,56 EUR |  |
| Posredovanje vloge | 1 | 6,98 EUR | 0,02 |  |  |  | 0,14 EUR |  |
| Prevzem vozovnice po povzetju preko pošte | 1 | 6,98 EUR | 0.30 | plačilo izkaznice in stroški pošte | 3,00 EUR | 3,00 EUR | 8,09 EUR |  |
| Prevzem vozovnice na prodajnih mestih prevoznikov | 1 | 6,98 EUR | 1,00 | plačilo izkaznice |  | 3,00 EUR | 9,98 EUR |  |
|  |  | 1 |  |  |  |  |  | **18,77 EUR** |  |
| **Pridobitev brezplačne vozovnice po navadni pošti** | | | | | | | |  |  |
| ODDAJA PO POŠTI | Tiskanje vloge | 1 | 6,98 EUR | 0,02 | tiskanje vloge |  | 0,06 EUR | 0,62 EUR |  |
| Izpolnitev vloge | 1 | 6,98 EUR | 0,08 |  |  |  | 0,56 EUR |  |
| Oddaja vloge po pošti | 1 | 6,98 EUR | 0,60 | pismo z znamko |  | 1,00 EUR | 5,19 EUR |  |
| Prevzem vozovnice po povzetju preko pošte | 1 | 6,98 EUR | 0.30 | plačilo izkaznice in stroški pošte | 3,00 EUR | 3,00 EUR | 8,09 EUR |  |
| Prevzem vozovnice na prodajnih mestih prevoznikov | 1 | 6,98 EUR | 1,00 | plačilo izkaznice |  | 3,00 EUR | 10,19 EUR |  |
|  | | | | | | | | **24,65 EUR** |  |

Tabela št. 12: Prikaz administrativnih stroškov v postopku podaljšanja vozovnice

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Način oddaje vloge | Aktivnost | Frekvenca | Urna postavka | Potreben čas | Izdatki (opisno) | Izdatki (vrednost z DDV) | Strošek zunanjega izvajalca | Admin. strošek |
|  |
| Pridobitev brezplačne vozovnice na prodajnih mestih prevoznikov | | | | | | | |  |  |
| FIZIČNA ODDAJA VLOGE | Izpolnitev vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Priložitev dokumenta | 1 | 6,98 EUR | 0,00 |  |  | 0,00 EUR | 0,00  EUR |  |
| Oddaja vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Prevzem vozovnice | 1 | 6,98 EUR | 0,00 |  |  | 0,00 EUR | 0,00  EUR |  |
|  |  |  |  |  |  |  |  | **0,00 EUR** |  |
| Pridobitev brezplačne vozovnice po elektronski poti | | | | | | | |  |  |
| ELEKTRONSKA ODDAJA VLOGE | Izpolnitev vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Posredovanje vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Prevzem vozovnice po povzetju preko pošte | 1 | 6,98 EUR | 0,00 |  |  | 0,00 EUR | 0,00 EUR |  |
| Prevzem vozovnice na prodajnih mestih prevoznikov | 1 | 6,98 EUR | 0,00 |  |  | 0,00 EUR | 0,00 EUR |  |
|  |  |  |  |  |  |  |  | **0,00 EUR** |  |
| Pridobitev brezplačne vozovnice po navadni pošti | | | | | | | |  |  |
| ODDAJA PO POŠTI | Tiskanje vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Izpolnitev vloge | 1 | 6,98 EUR | 0,00 |  |  | 0,00 EUR | 0,00 EUR |  |
| Oddaja vloge po pošti | 1 | 6,98 EUR | 0,00 |  |  | 0,00 EUR | 0,00 EUR |  |
| Prevzem vozovnice po povzetju preko pošte | 1 | 6,98 EUR | 0,00 |  |  | 0,00 EUR | 0,00 EUR |  |
| Prevzem vozovnice na prodajnih mestih prevoznikov | 1 | 6,98 EUR | 0,00 |  |  | 0,00 EUR | 0,00 EUR |  |
|  | | | | | | | | **0,00 EUR** |  |

Na podlagi ocenjenih stroškov nakupa vozovnic pred implementacijo ukrepa, torej pred uvedbo brezplačnih vozovnic in skupno ocenjenimi administrativni stroški, ki so nastali pri uvedbi brezplačne vozovnice, znašajo skupno ocenjeni prihranki za upokojence:

### Po prvem scenariju: za upokojence, ki so namenili za nakup 8 vozovnic za medkrajevni potniški promet, ocenjujemo, da so imeli stroške v višini 28.410.736,80 € in z uvedbo brezplačne vozovnice znaša prihranek na letni ravni v višini 26.311.658,02‬ €;

* Po drugem scenariju: za upokojence, ki so kupili letno vozovnico Zlatka za neomejeno število potovanj z vlakom, smo zaradi ocene predpostavili, da se 60 % upokojencev vozi z vlakom, pri čemer znašajo stroški nakupa vozovnic v višini **35.592.661,00 €**. Z uvedbo brezplačne vozovnice so imeli upokojenci tako prihranek v višini **33.493.582,22 €.**

Tabela št. 13: Prikaz skupnih prihrankov

**koga vplivajSsku**

**SKUPNI PRIHRANKI**

|  |  |  |  |  |
| --- | --- | --- | --- | --- |
| **Scenariji** | **Administrativni stroški pred implementacijo ukrepa** | **Stroški nakupa vozovnic pred implementacijo ukrepa** | **Administrativni stroški po implementaciji ukrepa** | **Skupni prihranki po implementaciji ukrepa** |
| **Scenarij 1**: Nakup 8 vozovnic na leto | **0,00 €** | **28.410.736,80 €** | **2.099.078,78 €** | **26.311.658,02‬ €** |
| **Scenarij 2:**  Nakup letne vozovnice Zlatka | **0,00 €** | **35.592.661,00 €** | **2.099.078,78 €** | **33.493.582,22 €** |

# Zaključek

Ključni pristop vrednotenja v evalvacijskem poročilu je bila kvantitativna metoda za ocenjevanja in prikaz stroškovnega vidika vrednotenja. Pri kvantitativni metodi se je naredila analiza stroškov in koristi, pri čemer se je upošteval čas, ki je potreben za izvedbo posamezne aktivnosti, dodatni stroški, ki so nastali pri izvedbi posamezne aktivnosti ter število populacije, ki je bila ocenjena na podlagi predvidenih stroškov že pred uvedbo ukrepa.

Na podlagi ocenjenih in razpoložljivih podatkov v obdobju od 26. 6. 2020 do 30. 9. 2021 skupno ocenjeni prihranki po implementaciji ukrepa znašajo na letni ravni pri oceni scenarija 1 (letni nakup 8 vozovnic) prihranek v višini **26.311.658,02 €** in pri oceni scenarija 2 (nakup letne vozovnice Zlatka) prihranek v višini **33.493.582,22 €**.

Iz evalvacijskega poročila je razvidno, da bodo imeli upokojenci in starejši od 65 let naslednje pozitivne koristi, in sicer:

* povečanje možnosti samostojnega življenja in ohranjanja socialnih stikov in potovanj;
* varna in brezplačna mobilnost po vsej Sloveniji;
* multiplikativni učinkih, ki jih ukrep ima na izvajanje koncepta trajnostne mobilnosti (zmanjšanje izpustov CO2);
* manj prometa na cestah, prihranek časa uporabnikov zaradi optimizacije prevoza;

V zaključku lahko upravičeno pričakujemo, da bo omenjeni letni prihranek v prihodnjih letih na letni ravni tudi višji, pri čemer se bo odrazil tudi na drugih področjih, ki jih v predmetni evalvaciji nismo obravnavali.

1. Strategija varstva starejših do leta 2010 [↑](#footnote-ref-1)
2. http://www.pisrs.si/Pis.web/pregledPredpisa?id=ZAKO8069 [↑](#footnote-ref-2)
3. https://arriva.si/wp-content/uploads/2022/07/Cenik-prevozov-potnikov-v-javnem-linijskem-cestnem-medkrajevnem-prometu.pdf [↑](#footnote-ref-3)
4. https://eshop.sz.si/ [↑](#footnote-ref-4)